En aquest número 1 del Butlletí entrevistem Mercè Generó, gerent d' Osonament, una entitat sense ànim de lucre amb gairebé quaranta anys de trajectòria.
La Fundació integra tots els recursos comunitaris de la comarca adreçats a l'atenció de les necessitats de rehabilitació, habitatge, treball i oci de persones amb problemes de salut mental i drogodependències i també serveis de logopèdia i psicologia.
L'any 2016 Mercè Generó va ser escollida osonenca de l'any 2015 com a reconeixement a la seva tasca.
Treballar en una empresa social és un regal de la vida.
Hi he dedicat i hi dedico moltes hores, gràcies al suport de la meva família, que em permet compaginar l'activitat professional i les responsabilitats familiars.
He treballat sempre amb il·lusió, optimisme i no tinc record de cap dia que m'hagi llevat amb mandra per anar a treballar.
Tinc la sort de comptar amb uns magnífics companys de feina.
Treballar en entitats sense afany de lucre no té preu; s'ha de tenir vocació i pensar que a la vida el més important no són els diners.
Tot i haver tingut oportunitats, mai he volgut canviar per treballar a l'empresa privada.
Aquest és un tema que em preocupa des de fa molt de temps.
Crec que hem d'aprendre a ser més austers i a tenir sentit de la responsabilitat, de l'esforç i del deure.
Si no vigilem, ens trobarem amb una societat que només sabrà reivindicar drets.
Hem de tornar a valorar les coses petites de la vida, creure més en nosaltres mateixos i estimar el nostre entorn.
Sens dubte el naixement de la Magalí, la nostra filla.
Ser mare és la cosa més meravellosa del món.
Un cop tens un fill deixes de pensar només en tu.
I des de fa un any estic aprenent a ser àvia: un altre gran repte i una gran alegria!
Professionalment, continuar treballant per poder millorar els serveis d'atenció a les persones amb problemes de salut mental i addiccions.
Els darrers anys hem avançat molt, però encara ens queda feina a fer, sobretot si pensem en temes d'inserció laboral.
I, personalment, l'objectiu més immediat és mirar de tenir més temps per poder gaudir de la família, dels amics i del temps lliure.
Sens dubte la inauguració d'Osonament amb el president de la Generalitat, Carles Puigdemont.
Un recurs d'integració social i sanitària adreçat a les persones amb trastorns de salut mental i addiccions amb el qual hi treballàvem des de fa 13 anys.
D'uns anys ençà ens hem acostumat al fet que els nostres interlocutors amb els diferents departaments de la Generalitat estiguin a la Catalunya Central.
Treballem amb la Regió Sanitària de la Catalunya Central per a tot allò que fa referència a la compra de serveis, als objectius de salut, etc. Tenim una relació molt bona amb els tant amb els Serveis Territorials de Cultura com amb els d'Empresa i Coneixement.
Cal dir que els diferents delegats que hi ha hagut, de la mateixa manera que l'actual delegada del Govern a la Catalunya Central, Laura Vilagrà, han estat sempre al nostre costat.
És un municipi tranquil, a tocar Vic, ben comunicat amb l'Eix Transversal, molt a prop de les Guilleries i amb uns indrets molt bonics.
De tota manera, a la Catalunya Central crec que tenim les millors comarques de Catalunya, amb diversitat de paisatges i un gran potencial històric i cultural.
Sempre que puc el passo a l'aire lliure fent excursionisme, bicicleta, esquí...Des de fa molts anys, passem les vacances fent rutes a peu o coneixent món a cop de pedal, amb la bicicleta i les alforges.
Els dies de cada dia les xarxes i mitjans digitals; els caps de setmana, diaris i, durant les vacances, un bon llibre.
Hi ha paraules que dites en segons quins moments i circumstàncies ens marquen i les recordem tota la vida.
Per a una entitat sense ànim de lucre com la nostra és important comunicar què fem als diferents públics relacionats amb l'organització.
Però per comunicar has de tenir un bon projecte al darrere i desenvolupar activitats significatives.
El que no podem fer és vendre fum.
I el segon, aconseguir que tots els sectors implicats sumin esforços per la salut mental i que pensin només en la persona i no en el benefici propi o institucional.
Mercè Generó, gerent d'Osonament